ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

*ОГРАНАК* TEНТ, БЕОГРАД-ОБРЕНОВАЦ

Улица Богољуба Урошевића Црног број 44

Број: 03.02-6338/3-15

*14.08.2015.* године

На основу члана 108. Закона о јавним набавкама („Службени гласник Републике Србије“, број 124/12 и 14/15), члана 47. Статута Јавног предузећа „Електопривреда Србије“ (ЈП ЕПС број 2844/4-15 од 17. јуна 2015. године - пречишћен текст) и члана 37. Правилника о уређивању поступка јавне набавке у Јавном предузећу „Електропривреда Србије“ (ЈП ЕПС број 3020/1-15 од 30.06.2015. године), на основу Извештаја о стручној оцени понуда (број 03.02-6338/2-15 од 12.08.2015. године), и пуномоћја директора ЈП ЕПС број 12.01-7383/6-15 од 08.07.2015. године, у име и за рачун ЈП ЕПС директор Огранка, доноси:

**ОДЛУКУ О ДОДЕЛИ УГОВОРА**

ПРЕГОВАРАЧКИ ПОСТУПАК ПРИМЕНОМ ЧЛАНА 36. СТАВ 1. ТАЧКА 2. ЗЈН

ЈАВНАНАБАВКА бр. 101510/2015

Уговор о јавној набавци "Сервис компресора на систему отпепељивања (ТЕНТ Б)"**,** додељује се понуђачу Atlas Copco а.д. Милутина Миланковића 23, 11070 Нови Београд, чија је Понуда, евидентирана код Понуђача под бројем 15049 од 26.06.2015. године, једина и оцењена као благовремена, одговарајућа и прихватљива са понуђеном ценом од 6.944.117,85 динара без ПДВ.

Ова одлука се доставља свим понуђачима у року од три дана од дана доношења.

О б р а з л о ж е њ е

1. Предмет јавненабавке је сервис компресора на систему отпепељивања (ТЕНТ Б).
2. Набавка је предвиђена у Плану набавки Наручиоца, под редним бројем 1.2.91 на позицији сервис компресора на систему отпепељивања, у укупном износу од 7.000.000,00 динара без ПДВ.
3. Процењена вредност јавненабавке износи: 7.000.000,00 динара без ПДВ.
4. Евентуална одступања од плана набавки са образложењем: /
5. Разлози и околности које оправдавају примену предметног поступка: На систему отпепељивања уграђен је 21 компресор различитог капацитета произвођача Atlas Copco Белгија. Имајући у виду да се ради о уређајима најновије генерације, за чији сервис Наручилац нема стручно оспособљене кадрове неопходно је ангажовати овлашћеног и јединог заступника произвођача (на територији државе Србије), како би Наручилац био сигуран у исправан и поуздан рад уређаја који су од кључног значаја за пнеуматски транспорт на систему отпепељивања. Стабилан и поуздан рад пнеуматског система је од великог значаја за рад термоблокова Б1 и Б2 за производњу електричне енергије.

Имајући у виду напред наведено и позитивно Мишљење Управе за јавне набавке о основаности примене преговарачког поступка бр. 404-02-1956/15 од 05.06.2015. године, јавна набавка се спроводи применом члана 36 став 1. тачка 2. ЗЈН.

1. Основни подаци о понуђачима су:

|  |  |  |
| --- | --- | --- |
| Ред. бр. | Назив | Адреса |
| 1. | Atlas Copco а.д. | Милутина Миланковића 23, 11070 Нови Београд |

1. Понуде које су одбијене, разлози за њихово одбијање и понуђена цена тих понуда: Није било разлога за одбијање понуде.
2. Eлемент преговарања: цена

Начин преговарања: Преговарање је спреведено са овлашћеним представником понуђача, на начин предвиђен конкурсном документацијом.

**Ток преговарања:** Представник понуђача се изјаснио да јединичну цену ставке 8. Обрасца понуде може да умањи за 45% тако да јединична цена за ставку 8. износи 400.713,82 динара. За остале позиције обрасца понуде овлашћени представник понуђача се изјаснио да може да умањи за 5%. Нова укупна цена уместо 7.923.130,86 динара без ПДВ-а износи 6.944.117,85 динара без ПДВ-а што представља и коначно понуђену цену. У складу са постигнутим снижењем цене, понуђач је доставио ревидирану понуду.

1. Понуда понуђача, која није одбијена а евидентирана је у тачки „основни подаци о понуђачима“ под редним бројем: 1. Atlas Copco а.д., је благовремена, Наручилац је није одбио због битних недостатака, одговарајућа је, не ограничава, нити условљава права наручиоца или обавезе понуђача и не прелази износ процењене вредности јавне набавке, па је као таква оцењена прихватљивом.
2. Обзиром да је прибављена само једна прихватљива понуда, те да, у складу са чланом 107. став 2. ЗЈН, нема услова за рангирање понуда применом критеријума за доделу уговора одређеног у Позиву за подношење понуда и Конкурсној документацији, Комисија је предложила Наручиоцу да, у случају кад је прибављена само једна прихватљива понуда, да у складу са чланом 107. став 3. ЗЈН донесе одлуку о додели уговора понуђачу Atlas Copco а.д. Милутина Миланковића 23, 11070 Нови Београд, чија је понуда оцењена као благовремена, одговарајућа и прихватљива са понуђеном ценом од 6.944.117,85 динара без ПДВ

На основу свега наведеног одлучено је као у диспозитиву.

Правна поука:

У складу са чланом 149. став 6. Закона о јавним набавкама понуђач може поднети Захтев за заштиту права у року од десет дана, од дана пријема ове Одлуке.